
                                                MILLIÓKA lottóprogram

A program jellemzői:
--------------------
 - A MILLIÓKA lottóprogram egy professzionális magyar szoftver, amely alkalmas Ötöslottó (5/90), Hatoslottó (6/45),
   Skandináv lottó (7/35), Eurojackpot (5+2/50+10), Puttó (8+1/20+4), Kenó (1-10/80), Luxor (20/75) és Joker (6/60)
   variációk készítésére.
 - A hagyományos, általában hibapontot eredményező kulcsok mellett hibapont nélküli játékmódszereket is használhatunk,
   sőt a két szisztémát még együtt is alkalmazhatjuk (mint a NÉGYESÉLY totóprogramban).
 - A sorsolási adatbázisban minden játéktípushoz (kivéve Puttó) rendelkezésre áll az összes eddig kisorsolt nyerőszám és
   nyereményösszeg (1957-től).
   A részletes sorsolásstatisztika segítségével vizuálisan is megszemlélhetjük a kialakult gyakorisági, kimaradási és egyéb
   trendeket, könnyedén kialakíthatjuk saját játékstratégiánkat. A sorsolások fájlból importálhatók, illetve az adatbázis
   frissíthető a totozo.hu portálról.
 - Ha kulccsal akarunk játszani, akkor a beépített kulcs-adatbázisból kiválasztott kulcsba a program automatikusan
   behelyettesíti a megadott alaptippet. A kulcsok bővíthetők, külső forrásból (más programokból) származó kulcsok
   importálhatók, a meglévők exportálhatók. A találati táblázatok segítségével a kulcsok teljes körűen kiértékelhetők.
 - A program segítségével egy tetszőleges alaptippből kiindulva, kulcs használatával vagy anélkül, matematikai, geometriai,
   és statisztikai feltételek megadásával a kívánt szintre redukálhatjuk a megjátszandó játékok számát, így az alaptippért
   fizetendő összeg töredékéért játszhatunk.
 - Matematikai feltételek: összeg, különbség, oszthatóság, prímszám, számjegy, ragadás, csoport.
 - Geometriai feltételek: sorok, oszlopok, átlók, egy sorban, egy oszlopban, egy átlóban, egymás mellett, egymás alatt,
   egymás átlójában.
 - Statisztikai feltételek: gyakoriság, kimaradás, találat.
 - Ahhoz, hogy az említett hibapont nélküli feltételeket minél optimálisabban adhassuk meg, felhasználhatjuk a program által
   készített játékstatisztikát, a szűkítések konkrét hatásáról pedig az elemzés segítségével győződhetünk meg.
 - A szelvénykészítés során létrejövő szelvényeket az interneten feladhatjuk, vagy nyomtatóval kitölthetjük.
 - Az aktuális sorsolás nyerőszámainak ismeretében a program a találatkeresés során minden játékot megvizsgál, és
   összesítést készít az elért találatokról és nyereményekről, valamint kigyűjti a nyertes szelvényeket. Amennyiben nincs
   telitalálatunk, akkor a hibakeresés segítségével megnézhetjük, hogy hol hibáztunk.
 - Tippjeinket elmenthetjük egy általunk megadott nevű fájlba, amit később bármikor betölthetünk.
 - A beállításoknál megadhatjuk a program néhány fontos jellemzőjét.
 - A rendkívül fejlett segítő funkcióknak köszönhetően a részletes súgó mellett egy adott programkomponenshez konkrét
   segítséget is igénybe vehetünk.

A program használata:
---------------------
 - A program az alábbi operációs rendszereken futtatható (32 és 64 bitesen is):
     Windows 95/98/NT/2000/XP/Vista/7/8/8.1/10.
 - A programot alkotó fájlok:
     Lotto.exe - a futtatható program
     Lotto.chm - súgó a programhoz
     Lotto.cfg - a beállításokat tároló állomány
     Lotto.txt - ismertető a programról
     Lotto.hst - az utoljára betöltött fájlok listája
     L*.key    - kulcsok
     *.drw     - sorsolási adatok
     *.mil     - elmentett tippek
 - A program semmiféle installálást nem igényel, egyszerűen másoljuk a merevlemez tetszőleges könyvtárába (ha zip formátumban
   van, akkor csomagoljuk ki).
 - A Lotto.exe futtatásával indíthatjuk a programot (ajánlatos egy parancsikont létrehozni neki).
 - Ha a súgó nem jelenik meg rendesen (az ablak jobb fele üres), akkor a Windows Intézőben, a program mappájában klikkeljünk
   a jobb egérgombbal a Lotto.chm fájlra, a megjelenő menüből válasszuk a Tulajdonságok menüpontot, majd a megnyíló ablakban
   az Általános lapon klikkeljünk a Tiltás feloldása gombra, és az OK-ra!
 - Ha a hardverkulcsot USB-soros átalakítón keresztül csatlakoztatjuk, akkor installáljuk az átalakító driverét, és a
   Számítógép (jobb klikk)/Tulajdonságok/Eszközkezelő/Portok (dupla klikk)/USB-to-Serial (dupla klikk)/Port beállítása lap/Speciális... gomb/COM-port száma
   mezőben az emulált soros port számát állítsuk a COM1-COM4 valamelyikére! Ha bármilyen problémát tapasztalunk,
   használjuk a http://www.ifamilysoftware.com/news37.html címen elérhető driver-fixáló programot!

Shareware változat:
-------------------
 - A program shareware (demó) változatában 20-nál nagyobb számokkal nem lehet játszani, az alaptipp és a kulcsok is csak az
   1..20 tartományban lévő számokat tartalmazhatnak. (Természetesen a megvásárolható változatban nincsenek ilyen
   korlátozások.)
 - A shareware változat időbeli korlátozás nélkül használható, és változatlan formában szabadon terjeszthető. Tartalmazza az
   összes játékmodult, segítségével a program minden funkciója kipróbálható.
 - A mindenkori legújabb shareware változat a totozo.hu portálról letölthető.

További információ és megrendelés:
----------------------------------
 - A program teljes (nem shareware) változata megvásárolható a szerzőtől:
     Név:     Gubics Péter
     Tel.:    (1) 239-0218
     Mobil:   (20) 494-1256
     Skype:   gubicspeter
     E-mail:  gubics@totozo.hu
     Weblap:  www.totozo.hu
     Cím:     1138 Budapest, Párkány u. 44. IV/27.
 - Az aktuális árak és további információk megtalálhatók a totozo.hu portálon, a felmerülő egyéb kérdések tekintetében pedig
   a szerző szívesen áll rendelkezésre a fenti elérhetőségeken.
 - A megvásárolható változat hardverkulcsos másolásvédelemmel van ellátva. Csak a programmal együtt járó, bármelyik soros
   portra csatlakoztatható hardverkulcs megléte esetén futtatható. A hardverkulcsnak két csatlakozója van, azért, hogy a 9
   és a 25 pólusú soros csatlakozókhoz is alkalmas legyen. USB-soros átalakítóval is használható.

Programverziók és újdonságaik:
------------------------------
1.40
 - Eurojackpot (5+2/50+10) modul.
 - Puttó (8+1/20+4) modul.
 - Joker (6/60) modul.
 - A játékok mentése kulcsként egyszerűbben elvégezhető (az ikonra klikkelve).
 - A játékok mentése szövegfájlba egyszerűbben elvégezhető (az ikonra klikkelve).
1.30
 - Az internetes szelvényfeladás a 2015 augusztustól érvényes új formátum szerint működik.
1.20
 - Ötöslottó (5/90) szelvények kitöltésekor a sorszám máshova került, mert a megváltozott szelvényformátum miatt az '5 hetes' jelölőnégyzet került a helyére.
1.10
 - Kenó (1-10/80) szabályváltozások: megváltozott nyereményszorzók és új szelvényformátum.
1.0
 - Az első nyilvános verzió.

Egyéb:
------
 - A szerző szívesen lát minden építő jellegű, kritikus vagy kevésbé kritikus észrevételt a programmal kapcsolatban,
   amelyeket igyekszik felhasználni a program továbbfejlesztése során.
 - Külön köszönet Mandics László kulcsszakértőnek a program tesztelése során nyújtott áldozatkész munkájáért.
 - A szerző várja viszonteladók jelentkezését, akik részt szeretnének venni a program terjesztésében.


          Eredményes játékot kíván a szerző:

                                               Gubics Péter
                                        informatikus-villamosmérnök